— Мне выпаў гонар узначальваць раённую камсамольскую арганізацыю ў перыяд з лютага 1975 да чэрвеня 1979 года. У той час яна аб’ядноўвала больш чатырох тысяч юнакоў і дзяўчат. Пярвічныя камсамольскія арганізацыі дзейнічалі тады ў гаспадарках, на прадпрыемствах, у арганізацыях і ўстановах адукацыі. Існавалі Карэліцкая і Мірская тэрытарыяльныя камсамольскія арганізацыі. Разнапланавай была іх работа ў маладзёжным асяроддзі. Але каб яна прыносіла плён, патрэбен каардынацыйны цэнтр, якім і з’яўляўся райкам камсамола.